મારી પત્ની સુનેત્રા પ્રેમની પ્રતિમા છે. આજે મારી પુત્રીની ઉંમર સત્તર વરસની છે. બરાબર આટલી જ વયમાં સુનેત્રાનાં લગ્ન મારી સાથે થયાં હતાં. સુનેત્રાની પોતાની ઉંમર સાડત્રીસ વરસની છે, પરંતુ પ્રયત્નપૂર્વક સાજ-સજ્જા, દરરોજ પૂજાનું નૈવેધ સજાવવું તે સારી રીતે જાણે છે. સુનેત્રા કાળી કિનારીવાળી સફેદ સાડી પહેરવી પસંદ કરે છે. ખાદી પ્રચારકોની ટીકાની પરવા કર્યા સિવાય તેણે આ સ્વીકારી લીધું છે. દરેક માણસમાં એક અહંકાર હોય છે. પરંતુ સુનેત્રામાં તે નથી. રૂપિયા-પૈસા તેની નજરમાં તુચ્છ છે. આજ એકવીસ વરસથી સુનેત્રા મન-પ્રાણથી તે મૂલ્ય મને આપી રહી છે.